Príklad recyklačného kódu a symbolu pre hliník
**Označenie obalu podľa materiálového zloženia** (príloha vyhlášky MŽP SR zo 14. 3. 2011) alebo **označenie obalu údajom o materiálovom zložení obalu** (zákon č. 119/2010) je v slovenských predpisoch používaný výraz pre skratku a/alebo číslovanie (a prípadne aj symbol), ktorá/-é/-ý označuje na obale charakter použitého obalového materiálu a slúži na uľahčenie *zberu, opätovného použitia a zhodnocovania vrátane recyklácie* ako to požaduje okrem iného čl. 8 smernice 94/62/ES v platnom znení. Označenie teda slúži na jednoduché označenie materiálu alebo viacerých materiálov, z ktorých bol vyrobený výrobok, na ktorom je kód umiestnený.

Alfanumerická časť označenia sa neformálne občas označuje ako **recyklačný kód/kód recyklácie**. "Výtvarná" časť označenia (t. j. trojuholník tvorený troma šípkami) sa neformálne označuje aj ako **recyklačný symbol/symbol recyklácie/recyklačný znak**, jeho prítomnosť v označení však v EÚ nie je povinná (slovenská vyhláška ich použitie charakterizuje ako "ďalšiu možnosť" označenia obalu podľa materiálového zloženia). 

V Európe alfanumerickú časť pod opisným označením **číslovací a skratkový systém** stanovuje rozhodnutie Komisie 97/129/ES. Skratky látok sú pôvodne prebrané z normy ISO 1043. Časť číslovania je pôvodne prebraná z amerického systému SPI resin identification coding system z roku 1988.

Podobné alebo rovnaké číslovania, skratky a symboly sa používajú aj mimo Európy.

Európske označenie
------------------

| Symbol | Číslovanie a skratka | Opis |
| --- | --- | --- |
| Materiály z plastov |  |  |
|  | #1 PET | Polyetyléntereftalát |
|  | #2 HDPE | Polyetylén s vysokou hustotou |
|  | #3 PVC | Polyvinylchlorid |
|  | #4 LDPE | Polyetylén s nízkou hustotou |
|  | #5 PP | Polypropylén |
|  | #6 PS | Polystyrén |
|  | #7 - #19 | Ostatné plasty |
| Materiály z papiera |  |  |
|  | #20 PAP | Vlnitý kartón |
|  | #21 PAP | Lepenka |
|  | #22 PAP | Papier |
|  | #23 - #39 | Ostatný papier |
| Materiály z kovov |  |  |
|  | #40 FE | Železo |
|  | #41 ALU | Hliník |
|  | #42 - #49 | Ostatné kovy |
| Materiály z dreva |  |  |
|  | #50 FOR | Drevo |
|  | #51 FOR | Korok |
|  | #52 - #59 | Ostatné drevo |
| Materiály z textílie |  |  |
|  | #60 TEX | Bavlna |
|  | #61 TEX | Vrecovina, juta |
|  | #62 - #69 | Ostatné textílie |
| Materiály zo skla |  |  |
|  | #70 GL | Číre sklo |
|  | #71 GL | Zelené sklo |
|  | #72 GL | Hnedé sklo |
|  | #73 - #79 | Ostatné sklo |
| Kompozity | C |  |
|  | #80 | Papier a lepenka + kov |
|  | #81 | Papier a lepenka + plast |
|  | #82 | Papier a lepenka + hliník |
|  | #83 | Papier a lepenka + plech |
|  | #84 | Papier a lepenka + plast + hliník |
|  | #85 | Papier a lepenka + plast + hliník + plech |
|  | #86 - #89 | Viacej materiálov |
|  | #90 | Plast + hliník |
|  | #91 | Plast + plech |
|  | #92 | Plast + kov |
|  | #93, #94 | Ostatné materiály |
|  | #95 | Sklo + plast |
|  | #96 | Sklo + hliník |
|  | #97 | Sklo + plech |
|  | #98 | Sklo + kov |
|  | #99 | Ostatné materiály |
|

Na batérie sa vzťahuje smernica 91/157/EHS, podľa ktorej majú byť batérie označené značkou prečiarknutého smetného koša a niektoré aj označené príslušnou chemickou značkou (Hg, Cd či Pb) .

Pozri aj
--------

* Recyklácia
* Odpad

Iné projekty
------------

Commons
* Spolupracuj na Commons Commons ponúka multimediálne súbory na tému **Označenie obalu podľa materiálového zloženia**

Referencie
----------

* európske predpisy:
	+ Rozhodnutie komisie 97/129/ES (Príloha)
	+ Smernica 94/62/ES o obaloch a odpadoch z obalov (čl. 8) (novelizované smernicou 2004/12/ES)
* slovenské predpisy:
	+ vyhláška Ministerstva životného prostredia Slovenskej republiky zo 14. marca 2011 o vykonaní niektorých ustanovení zákona o obaloch (Príloha č. 5)
	+ zákon 223/2001 Z. z. o odpadoch [nefunkčný odkaz]
* české predpisy a norma: [nefunkčný odkaz]

1. ↑